**Forslag til læsning. September 2019. Læsekredsopstart.**

**Jette:**

Atwood, Margaret: Tjenerindens fortælling. 1985
*I en nær fremtid er staten Maine i USA forvandlet til diktaturet Gilead, hvor de få fødedygtige kvinder med benhård tvang er reduceret til lydige tjenerinder.*

Helle, Merete Pryds: Vi kunne alt. 2018
*Merle vokser op i 1970'erne i Værløse. Hun har det svært i skolen og derhjemme, hvor familien er ved at gå i opløsning med en syg mor og en ustabil far.*

Jessen, Ida: Telefon. 2018
*Lisa er tilknyttet en telefontjeneste, som ensomme og selvmordstruede mennesker kan ringe anonymt til. En aften ringer en desillusioneret og livstræt kvinde, som det viser sig, at Lisa kender fra år tilbage, hvor hendes 7-årige søn blev dræbt af en flugtbilist.*

Riebnitzsky, Anne-Cathrine: Smaragdsliberen. 2018
*Jødedom, islam, kristendom og ateisme mødes i historien om smaragdsliberen Pierre, der har en nærdødsoplevelse. Hans datter Zara er kunsthistoriker på en farlig rejse i Georgien og hans bedste ven frygter for sit radikaliserede barnebarn.*

Wood, James: Upstate. 2018
 *Roman, som foregår i løbet af en uges tid, hovedsageligt i upstate New York hos familien Querry med Alan og hans to voksne døtre, Vanessa og Helen. Om forskellighed, kærlighed, konflikter og misforståelser hos søstre med meget forskellige personligheder.*

**Annette:**

Kinnunen,Tommi: Hvor fire veje mødes .2015
*Familieroman om tre generationers liv med hinanden i 1890'ernes Finland. Jordemoderen Maria skiller sig ud, hun forsørger sig selv, og har en datter udenfor ægteskab. Datteren Lahja får også et barn udenfor ægteskab. Årtier senere afdækker Kaarina alle familiens løgne og hemmeligheder.*

Bonde, Golnaz Hashemzadeh: Det var os. 2018
*Nahid flygtede som ung fra Iran til Sverige. Nu er hun ensom og kræftsyg og ser tilbage på sit liv. Levede hun det godt nok, og gjorde hun sig umage nok over for sin mor og sin datter?*

Hansen,Dörte: Kirsebærlandet. 2016
*Enspænderen Vera har haft en omtumlet barndom og pludselig står niecen Anne og har brug for husly. De to prøver at skabe et liv samm en.*

Kelly, Martha Hall: Blomstrende Syrener.  2018
*Tre kvinder oplever grusomme ting under 2. verdenskrig. I koncentrationslejren Ravensbrück bruger den tyske læge Herta raske kvinder som forsøgskaniner. Polske Kasia overlever operationen med ar på krop og sjæl. Carolines indsats i velgørende organisationer bringer nogle af "forsøgskaninerne" til USA i 1950'erne.*

Christensen, Lars Saabye: Byens Spor. Bind 1 og 2. 2018
*Familien Kristoffersen og deres naboer og bekendte fra ejendommen Kirkeveien 127 i Oslo bliver fulgt i efterkrigsårene 1948-1957. Det er en tid med håb og drømme, men også med sorg og modgang.*